open-index/open-wikipedia-markdown huggingface dataset:
פיג'ו סוג 15

**פיג'ו סוג 15** (בצרפתית: **Peugeot Type 15**) היא מכונית, קטנה ופתוחה (קבריולה) מסוג "Runabout (car)" ,  בעלת מנוע בנזין מתוצרת חברת פיג'ו הצרפתית בין השנים 1897–1901.

סך הכול יוצרו 276 יחידות.

חברת פיג'ו הייתה קרויה בשנת 1897: "S. A. des Automobiles Peugeot".

צ'ארלס רולס, אשר ייסד ביחד עם הנרי רויס וקלוד ג'ונסון את חברת רולס-רויס בשנת 1904, היה בעליו של "פיג'ו סוג 15".

## מאפיינים
* מנוע בנזין, ממוקם מאחור
* מערכת היגוי - על ידי כידון (בקצה הימני ובקצה השמאלי בליטה לאחיזת הכידון)
* 4 מושבים
* קבריולה

## תמונות

קובץ:Peugeot, CH 71, London to Brighton Veteran Car Run 2011, 6 CV 1898 (6327856437).jpg | פיג'ו סוג 15, שנת 1898
קובץ:Peugeot Type 15.JPG  | פיג'ו סוג 15
קובץ:Peugeot Type 15 01.jpg  | פיג'ו סוג 15
קובץ:Peugeot Phaeton in the Museo del Ejército, passenger compartment from front left.JPG | דגם Peugeot Phaeton, שם מלא: "Peugeot Phaeton, tipo 15"
קובץ:Peugeot Phaeton in the Museo del Ejército, view from left.JPG | דגם Peugeot Phaeton 


## ראו גם
* פיג'ו
* פיג'ו סוג 1
* פיג'ו סוג 2
* פיג'ו סוג 4
* פיג'ו סוג 6
* פיג'ו סוג 17
* פיג'ו סוג 24
* פיג'ו סוג 27
* פיג'ו סוג 31
* פיג'ו סוג 33

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1897
קטגוריה:מכוניות קבריולה
קטגוריה:מכוניות צרפתיות
17
קטגוריה:מכוניות מנוע אחורי
הרי הרוקי הצפוניים

[ממוזער|250px|עמק [נהר טוצ'ודי]]
**הרי הרוקי הצפוניים** (באנגלית:** Northern Rocky Mountains**) המכונים גם **הרוקי הצפוניים** (באנגלית:** Northern Rockies**) הם אזור הררי בצפון הרי הרוקי הקנדיים. הגבול הצפוני של אזור זה הוא נהר ליארד, המהווה את גבולו הצפוני של רכס הרי הרוקי כולו. יש מחלוקת בין גאוגרפים בדבר הגבול הדרומי של אזור זה, כאשר חלק מהם מציינים את הר אובינגטון ואת מעבר מנקמן כגבול הדרומי של האזור (כאשר מדרום מצויים הרכסים הקונטיננטליים). אחרים מתחמים את הרי הרוקי הצפוניים כהרים שמצפון לאגם ויליסטון ונהר פיס, ואחרים כוללים בשטח הרי הרוקי הצפוניים את רכס הארט, עד הר רובסון.

## תת-רכסים
* בשטח הרי הרוקי הצפוניים מצויים רכסי ההרים הבאים:
* רכס מוסקווא (Muskwa Ranges) (צפונית לאגם ויליסטון)
* רכס הארט ׁׂ(Hart Ranges) (דרומית לאגם ויליסטון)
** רכס מיסינצ'ינקה (בין מעבר פיין למעבר מונקמן)
*** רכס מריי
*** רכס פיוניר
** רכס סוליטוד

## פארקים פרובינציאליים
בנוסף לפארק הפרובינציאלי צפון הרי הרוקי, מצויים באזור גם ההרים:
* צפונית לאגם ויליסטון:
** הפארק הפרובינציאלי אגם מנצ'ו
** הפארק הפרובינציאלי הר סטון
** הפארק הפרובינציאלי אזור קוואדאצ'ה
* דרומית לאגם ויליסטון:
** הפארק הפרובינציאלי מנקמן
** הפארק הפרובינציאלי קאקווה
** הפארק הפרובינציאלי "קרוב לקצה"
** הפארק הפרובינציאלי אגם ואפיטי
** הפארק הפרובינציאלי מפלי ביז'ו
** הפארק הפרובינציאלי הר רובסון

## קישורים חיצוניים
* תיאור הרי הרוקי הצפוניים
* הרי הרוקי הצפוניים באתר summitpost
* הפארק הפרובינציאלי הרי הרוקי הצפוניים
* אתר הרי הרוקי הצפוניים
* 
* מזג אוויר עדכני בהרי הרוקי הצפוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:הרי הרוקי הקנדיים
קטגוריה:קולומביה הבריטית: רכסי הרים
קטגוריה:הרי הרוקי הקנדיים: רכסי הרים
פיג'ו סוג 1

**פיג'ו סוג 1** (בצרפתית: **Peugeot Type 1**) היא המכונית הראשונה אשר יוצרה על ידי פיג'ו הצרפתית בין השנים 1886–1890. 

ל"פיג'ו סוג 1"  הורכב מנוע קיטור.

## מאפיינים
* יוצרו 64 יחידות

* חברת "פיג'ו" הייתה קרויה בשנת 1886: "S. A. des Automobiles Peugeot" (שם מלא: "Société des automobiles Peugeot")

* דגם "פיג'ו סוג 1" תוכנן, נבנה ועוצב על ידי "Léon Serpollet", מחלוצי בוני מכוניות הקיטור

* אורך דגם "פיג'ו סוג 1" פחות מ-2.50 מטר ולכן הדגם הוגדר כמכונית מיקרו.

## מנוע קיטור
**מנוע קיטור** הוא מנוע בעירה חיצונית בוכנאי, המופעל על ידי לחץ קיטור.

שני חלקיו היסודיים של מנוע הקיטור הם צילינדר ובוכנה. קיטור בלחץ גבוה, המיוצר בדוד קיטור, מסופק אל הצילינדר על ידי שסתום חלוקה, המונע באמצעות מערכת מוטות על ידי הבוכנה עצמה. הקיטור הנכנס לצילינדר דוחף את הבוכנה מטה. לאחר דחיפת הבוכנה וביצוע העבודה המכנית, יוצא הקיטור מן הצילינדר כשהטמפרטורה והלחץ שלו נמוכים יותר, והוא מעובה למים על ידי קירורו במעבה. המים החמים מוזרמים אל דוד הקיטור לשימוש חוזר. מנגנון ארכובה הופך את התנועה הקווית של הבוכנה לתנועה סיבובית של גל ארכובה, אשר מניע במקרה הנ"ל את רכב הקיטור.

## פיג'ו
**פיג'ו** (בצרפתית: **Peugeot**, מבוטא פֶּז'וֹ) היא חברה צרפתית גדולה לייצור רכב, כיום חלק מתאגיד PSA. ראשיתה בסוף המאה ה-19 כחברה לייצור אופניים, וכיום היא יצרנית האופניים הגדולה ביותר בצרפת.

## תמונות

קובץ:Serpollet 1891.JPG | פיג'ו סוג 1
קובץ: 1891 Serpollet steamer vl - Verkehrszentrum München.JPG| פיג'ו סוג 1
קובץ:Paris (75), musée des Arts et métiers, tricycle à vapeur de Léon Serpollet 2.jpg |  פיג'ו סוג 1 (מאחור: מנוע ודוד הקיטור)


## ראו גם
* פיג'ו
* פיג'ו סוג 2
* פיג'ו סוג 4
* פיג'ו סוג 6
* פיג'ו סוג 15
* פיג'ו סוג 27
* פיג'ו סוג 31
* מנוע קיטור

## קישורים חיצוניים

## הערות שוליים

קטגוריה:דגמי מכוניות שהושקו ב-1886
קטגוריה:מכוניות מיקרו
קטגוריה:מכוניות קבריולה
קטגוריה:מכוניות צרפתיות
1
קטגוריה:מכוניות מנוע אחורי
קטגוריה:מכוניות תלת אופן
קטגוריה:מכוניות מנוע קיטור
עונת 1933/1934 בליגת ארץ ישראל בכדורגל

**עונת 1933/1934 ב[[ליגת ארץ ישראל בכדורגל]]** (כונתה גם **ליגה א**') הייתה העונה השנייה של הליגה הבכירה בכדורגל בארץ ישראל במהלך תקופת המנדט.
לאחר הפסקת הליגה בעונת 1932/1933 בעקבות קשיים לוגיסטיים, חזרה הליגה לסדרה בעונה זו. 
הליגה הייתה הליגה הבכירה שהתקיימה בארץ ישראל בשנים אלו, ומתחתיה שיחקו הליגות המחוזיות האזוריות.

העונה החלה ב-1 בנובמבר 1933 והסתיימה ביוני 1934. על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדירוג בטבלה על פי ממוצע השערים.

בעקבות הוראה של הנציב העליון שאסרה על הקבוצות הבריטיות שהשתתפו בשנים הקודמות לשחק נגד קבוצות יהודיות, הן הוצאו מהליגה, שכללה בשנה זו 8 קבוצות ממספר מחוזות שונים.

בתום העונה סיימה הפועל תל אביב במקום הראשון וזכתה באליפות לראשונה בתולדותיה, וזאת לאחר שניצחה בכל משחקיה בעונה זו. עד היום היא הקבוצה היחידה שעשתה זאת בליגה הבכירה בישראל.

בעונה זו לא היו ירידות ליגה.

## טבלת הליגה

## הערות שוליים

קטגוריה:1933 בארץ ישראל: ספורט
קטגוריה:1934 בארץ ישראל: ספורט
קטגוריה:עונות בליגה הארצית בכדורגל בארץ ישראל
קטגוריה:תחרויות כדורגל ב-1933
קטגוריה:תחרויות כדורגל ב-1934
בן שבת

## הערות שוליים

קטגוריה:שמות משפחה
קטגוריה:שמות משפחה ביהדות צפון אפריקה
קטגוריה:שמות משפחה ביהדות ספרד ופורטוגל
אסחט ז'יטקייב

**אסחט ז'יטקייב** (בקזחית: **Асқат Жіткеев**; נולד ב-13 באפריל 1981) הוא ג'ודוקא קזחי המתחרה בקטגוריית המשקל עד 100 ק"ג, זוכה מדליית הכסף מבייג'ינג 2008, ומדליסט ארד מאליפות העולם מ-2001. פעמיים אלוף אסיה מ-2004 ו-2008.

## קריירה
ב-21 בספטמבר 2000, כאשר היה בן 19, השתתף ז'יטקייב באולימפיאדה הראשונה שלו, בסידני 2000 והודח בקרב הראשון מול ההונגרי אנטל קובץ'. ב-26 ביולי 2001, הוא התחרה באליפות העולם בג'ודו שנערכה במינכן וזכה במדליית הארד לאחר שניצח בקרב על המדליה את איברי ג'יקוראולי הגיאורגי. ב-3 באוקטובר 2002, ז'יטקייב השתתף במשחקי אסיה וזכה במדליית ארד. כשנה לאחר מכן, בנובמבר 2003 זכה במדליית זהב באליפות אסיה. ב-19 בדצמבר 2003, הוא זכה לראשונה באליפות קזחסטן.

באליפות אסיה שנערכה באלמטי במאי 2004 הוא זכה שוב במדליית זהב. ב-19 באוגוסט 2004, התחרה ז'יטקייב באולימפיאדת אתונה וסיים במקום השביעי. בקרב הראשון הפסיד לאיגר מקראו הבלארוסי שלבסוף זכה במדליית הזהב, אז עבר לבית הניחומים שם ניצח את טימו פלטולה הפיני. בקרב הבא ניצח את איברי ג'יקוראולי והעפיל לקרב בו המנצח מגיע לקרב על מדליית הארד אך שם הפסיד למובלוד מיראלייב האזרי.

באליפות אסיה 2005 שנערכה בטשקנט, זכה ז'יטקייב במדליית כסף. בדצמבר 2006 במהלך משחקי אסיה, הוא זכה בשתי מדליות ארד, אחת בקטגוריית המשקל עד 100 ק"ג ואחת בקטגוריית המשקל הפתוח.

באליפות אסיה 2008, הוא זכה במדליית זהב לאחר שניצח בגמר את ג'אנג סונג-הו הקוריאני. ב-14 באוגוסט 2008, ז'יטקייב השתתף באולימפיאדת בייג'ינג וזכה במדליית כסף. בסיבוב הראשון ניצח את טלאל אל אנזי מכווית, בסיבוב השני ניצח את אמל מקיץ' הבוסני. ברבע הגמר הוא ניצח את דניאל הדפי ההונגרי, בחצי הגמר ניצח את הנק חרול ההולנדי ובגמר הפסיד למונגולי ניידנגין טבשינבייר.

## קישורים חיצוניים

## הערות שוליים

קטגוריה:ג'ודוקא קזחים
קטגוריה:ג'ודוקא באולימפיאדת סידני (2000)
קטגוריה:ג'ודוקא באולימפיאדת אתונה (2004)
קטגוריה:ג'ודוקא באולימפיאדת בייג'ינג (2008)
קטגוריה:נושאי דגל קזחסטן באולימפיאדה
קטגוריה:קזחים שנולדו ב-1981
קריית ערי הבירה

**ערי הבירה** (ברוסית: **Город столиц**) הוא קומפלקס של שני גורדי שחקים וחלק מחבר בן 17 קומות הנמצא במוסקבה סיטי, מרכז העסקים הבינלאומי של מוסקבה. בנייתו הושלמה ב-2009.

המתחם כולל שלושה בניינים:
* מגדל "מוסקבה" - בן 73 קומות ומתנשא לגובה של 301.6 מטר. הוא היה הבניין הגבוה באירופה עד 2012, עם חנוכת מגדל השארד באנגליה.
* מגדל "סנקט פטרבורג" - בן 65 קומות וגובה של 257 מטר.
* בניין משרדים נוסף שהוא החלק המחבר בקומפלקס, בן 17 קומות.

בקומה הראשונה של בניין המשרדים ממוקמת מסעדה איטלקית Tutto Bene, מסעדת BAMBOO.BAR בעלת שתי קומות, ומסעדת Grand Урюк Berezka.

בדצמבר 2024 פורסם שבתקופות שונות רכשו קרובי משפחה של נשיא סוריה לשעבר בשאר אל-אסד לפחות 19 דירות במתחמי מגורים בשטח מוסקבה סיטי, מתוכן 18 בקומפלקס ערי הבירה.

## קישורים חיצוניים

* 
* אתר האינטרנט הרשמי של מסעדת Tutto Bene
* אתר האינטרנט הרשמי של מסעדת BAMBOO.BAR
* אתר האינטרנט הרשמי של מסעדת Grand Урюк Berezka
* קריית ערי הבירה באתר המועצה לעירוניות אנכית (CTBUH)

## הערות שוליים

קטגוריה:מוסקבה סיטי
קטגוריה:מוסקבה: גורדי שחקים
קטגוריה:רוסיה: בתי מגורים
סורבייבר (להקה)

**סורבייבר** (באנגלית: **Survivor**) היא להקת רוק אמריקאית שהוקמה בשיקגו בשנת 1978 על ידי הגיטריסט והכותב ג'ים פטריק.

## היסטוריה
הלהקה הגיעה להצלחה רבה בשנות ה-80 וסינגלים רבים שלה כיכבו ברשימת המצעדים, בעיקר בארצות הברית. הלהקה ידועה בעיקר בזכות הלהיט "Eye of the Tiger" שיצא בשנת 1982 והיה לשיר הנושא של הסרט "רוקי 3". השיר היה בראש מצעד הפזמונים במשך 6 שבועות. על להיטי הלהקה נמנים השירים "Burning Heart", "The Search Is Over", "High On You", "Is This Love", "I Can't Hold Back".

הצלחת הלהקה החלה לדעוך בשנת 1988 לאחר יציאת האלבום "Too Hot To Sleep" ובעקבות כך הלהקה התפרקה.

לאחר פירוק הלהקה, המשיך הסולן ג'ימי ג'יימיסון להשתמש בשם הלהקה בסיבובי הופעות מבלי שקיבל רשות מיתר חברי הלהקה. בשנת 2000 חזר לשתף פעולה עם הגיטריסט פרנקי סאליבן. הלהקה התאחדה בשנת 2006 לאלבום נוסף בשם "Reach" אך ג'יימיסון עזב את הלהקה שנית. הלהקה מצאה סולן חלופי שאיתו הופיעה עד שנת 2011, שנה בה חזר ג'יימיסון לסיבובי הופעות עם הלהקה. בשנת 2013 יצאה הלהקה בסיבוב הופעות עם יתר חברי הלהקה המקורית כולל 2 הסולנים המובילים של הלהקה, דייב ביקלר וג'ימי ג'יימיסון .

ב-1 בספטמבר 2014 מת ג'יימיסון בביתו בממפיס.

בשנת 2015 צירפה הלהקה סולן נוסף בנוסף לדייב ביקלר, קמרון ברטון בן ה-21. הם המשיכו להופיע במשותף עד שבמרץ 2016 פיטרה הלהקה את הסולן דייב ביקלר והלהקה המשיכה להופיע עם הסולן ברטון בלבד.

## קישורים חיצוניים

* 

## הערות שוליים

2017 12
קטגוריה:להקות רוק אמריקאיות
מיכאל יורק

**מיכאל יורק** (בגרמנית: **Michael Jurack**; נולד ב-14 בפברואר 1979 בשטראובינג, גרמניה) הוא ג'ודוקא גרמני. מדליסט ארד מאולימפיאדת אתונה 2004.

## קריירה
ב-24 בנובמבר 2001, זכה יורק לראשונה באליפות גרמניה. בשנת 2001 הוא זכה בשתי מדליות ארד ואחת זהב בטורנירים בינלאומיים. בספטמבר 2003 התחרה באליפות העולם וסיים במקום השביעי. במאי 2004 הוא סיים במקום החמישי באליפות אירופה לאחר שהפסיד בקרב על מדליית הארד. ב-19 באוגוסט 2004, מיכאל יורק התחרה באולימפיאדת אתונה וזכה במדליית ארד. בסיבוב הראשון יורק ניצח את וסיליוס איליאדיס היווני, בסיבוב השני הוא ניצח את אוריידיס דספיינה הקובני וברבע הגמר גבר על גילאן לומייר הצרפתי. בחצי הגמר הפסיד לסונג-הו ג'אנג הקוריאני ובקרב על מדליית הארד ניצח בריתוק ואיפון את מובלוד מיראלייב האזרי.

בשנים שלאחר המדליה האולימפית יורק המשיך לצבור מדליות בטורנירים בינלאומיים קטנים, מדליית זהב בטורניר גביע העולם בהמבורג בשנת 2005 ומדליית כסף בשנת 2007 בטורניר האופן ברוטרדם. במרץ 2008 זכה במדליית ארד בגביע העולם פראג (*World Cup Prague*) אך מאוחר יותר באותה שנה לא נבחר להיות הנציג הגרמני לאולימפיאדת בייג'ינג בקטגוריית המשקל שלו.

## קישורים חיצוניים

## הערות שוליים

קטגוריה:מדליסטים אולימפיים גרמנים
קטגוריה:ג'ודוקא באולימפיאדת אתונה (2004)
קטגוריה:ג'ודוקא גרמנים
קטגוריה:גרמנים שנולדו ב-1979
רכב נקרגרטאכר

**רכב נקרגרטאכר** (בגרמנית: **Neckargartacher Automobil**) היא מכונית, מונעת על ידי מנוע בנזין, אשר נבנתה  על ידי הנפח Göhring והמכונאי פרנץ שטיינרוק   משנת 1893 ועד שנת 1900 במחוז "Neckargartach"  בעיר היילברון, בצפון מדינת באדן-וירטמברג שבגרמניה, באזור פרנקוניה, על גדות נהר נקר בגרמניה.

"רכב נקרגרטאכר" הוצג בשנת 1895

## רכב נקרגרטאכר

* דגם פתוח
* 4 מושבים
* מוט היגוי - מימין לנהג
* גלגלים לא סימטריים בגודל (מקדימה - גלגלים קטנים)

## קישורים חיצוניים

## הערות שוליים

קטגוריה:דגמי מכוניות שהושקו ב-1895
קטגוריה:מכוניות מיקרו
קטגוריה:מכוניות קבריולה
קטגוריה:מכוניות מנוע אחורי
קטגוריה:כלי רכב גרמניים
ג'ימי ג'יימיסון

טקסט=ג'ימי ג'יימיסון, 2012|ממוזער|ג'ימי ג'יימיסון, 2012
**ג'ימי 'גיימיסון** (אנגלית: Jimi Jamison; 23 באוגוסט 1951 - 1 בספטמבר 2014) היה מוזיקאי אמריקאי, זמר וכותב שירים. הוא מוכר בעיקר כסולן להקת Survivor בשנים 1984–1989, 2000-2006 ו-2011 עד מותו.

בשנות ה-70, לאחר שלקח חלק בלהקות The Debuts ו-D-Beaver, שימש כסולן להקת Target ואיתם שחרר 2 אלבומים. בשנת 1982 היה שותף בהקמת להקת Cobra שנחלה הצלחת חלקית.

## פעילותו בסורבייבר
בשנת 1984, כששאר חברי להקת Cobra הצטרפו ללהקת Asia, קיבל ג'יימיסון הזמנה להצטרף ללהקת סורבייבר, לאחר שסולן הלהקה הנוכחי, דייב ביקלר, עבר ניתוח בגרון ולא יכל להמשיך את הצלחת הלהקה שהייתה בשיא עם שחרור הסינגל "Eye of the Tiger". ג'יימיסון נענה להזמנה וביחד הם הקליטו את השיר הראשון בהשתתפותו עבור הסרט קראטה קיד, השיר "The Moment of Truth" נחל הצלחה והגיע למקום ה-63 במצעדי הפזמונים בארצות הברית. במהלך השנים שלאחר מכן היה ג'ימי ג'יימיסון חלק בלתי נפרד מהצלחתה של הלהקה וביחד הם הוציאו לאור סינגלים מצליחים, יצאו לסיבובי הופעות בארצות הברית וביפן ו-2 האלבומים הבאים שלהם זכו להצלחה מסחרית גדולה. עם זאת, האלבום השלישי כשל וכתוצאה מכך עזב ג'יימיסון את הלהקה.

## קריירת סולו
בשנת 1989 החל ג'יימיסון בקריירת סולו שנמשכה אל שנות ה-90. במהלכה לקח חלק בכתיבה ושר את שיר הנושא של הסדרה "משמר המפרץ", שחרר אלבומים ויצא לסיבובי הופעות, חלקם תחת שם להקת סורבייבר ללא רשותם של יתר חברי הלהקה והדבר כרך ליריבות שהגיעה עד לבתי המשפט.

## החזרה לסורבייבר ומותו
במשך השנים ג'ימי ג'יימיסון התאחד ועזב לסירוגין את להקת סורבייבר אך חזר בפעם האחרונה בשנת 2011 איתם הופיע עד למותו בשנת 2014 כתוצאה משבץ מוחי. ג'יימיסון השאיר אחריו 3 ילדים.

## קישורים חיצוניים
* 

* 

## הערות שוליים

קטגוריה:זמרים אמריקאים
קטגוריה:זמרי רוק אמריקאים
קטגוריה:אמני אפיק רקורדס
קטגוריה:אמריקאים שנולדו ב-1951
קטגוריה:אמריקאים שנפטרו ב-2014
סנאי קרקע ענקים

**סנאי קרקע ענקים** (שם מדעי: Protoxerini) הוא שבט סנאים המצויים ביערות הגשם, היערות והסוואנות של יבשת אפריקה.

## מיון
קיימים שישה סוגים של סנאי קרקע ענקים, המחולקים לשישים מינים:
*סוג ומין יחיד סנאי דקל מערבי (*Epixerus ebii*)
*סוג סנאי אפריקני מפוספס (*Funisciurus*)
*סוג סנאי שמש (*Heliosciurus*)
*סוג ומין יחיד סנאי קרקע זעיר (*Myosciurus pumilio*)
*סוג סנאי סבך (*Paraxerus*) – בו המין סנאי סבך ירוק
*סוג סנאי אפריקני ענק (*Protoxerus*)

## קישורים חיצוניים

* סנאי קרקע ענקים, באתר Mammal Species of the World

קטגוריה:בעלי חיים שתוארו ב-1959
קטגוריה:טקסונים שתוארו בידי ג'וזף קרטיס מור
קטגוריה:סנאיי קרקע
משפחת אמבראר E-Jet E2

**משפחת [[אמבראר]] E-Jet E2** היא משפחה של שלושה מטוסים צרי-גוף בעלי טווח בינוני שפותחו על ידי חברת אמבראר הברזילאית, כדי להחליף את קודמיהם, משפחת אמבראר E-Jet. במשפחה שלוש גרסאות מטוסים בעלות אותו גוף המטוס באורכים שונים ובכנפיים שונות, שני מנועי פראט אנד וויטני PW1000G בשני גדלים,מערכת בקרת טיסה טוס על חוט, בעלי מערכות אלקטרוניות אוויריות ותאי אחסון חדשים הגדולים יותר ב-40%. החברה הודיעה כי כל מושב יצרוך בין 16% ל-24% פחות דלק ו-15% עד 25% הוזלה בעלויות האחזקה.

התוכנית הושקה בסלון האווירי בפריז ב-2013. בגרסה הראשונה, הטיסה הראשונה של ה-E190-E2 התרחשה ב-23 במאי 2016. המטוס צפוי להיכנס לשירות עם Widerøe ב-24 באפריל 2018.

## גרסאות
### E175-E2
ה-E175-E2 בעל סביבות ה-80 המושבים הוא המטוס הקטן ביותר מבין משפחת אמבראר E-Jet E2. המטוס יוארך בשורה אחת מה-E175, וכך יכיל עד 90 הנוסעים. המטוס הראשון היה אמור להיכנס לשירות ב-2020, אבל הכניסה לשירות נדחתה בשנה לשנת 2021.

### E190-E2
ממוזער|400x400 פיקסלים|E195-E2, שנקרא "Profit Hunter"
החברה מצפה כי דגם זה יאושר עד אמצע פברואר 2018, כאשר יותר מ-80% אושר כבר בנובמבר 2017. חברת התעופה Widerøe מתכננת להציג את המטוס ב-24 באפריל 2018 בטיסה בין ברגן וטרומסה, נורווגיה.

ה-E190-E2 יהיה באותו גודל כמו ה-E190, עם 114 מושבים.

### E195-E2
ממוזער|אמברר E195-E2 ה-"Profit hunter" (ציד הרווחים) בסלון האווירי בפריז, 2017 מלפנים
ה-E195-E2 מתחרה עם איירבוס A220-100. בפברואר 2016, הודיעה אמבראר כי החליטה להאריך את מוטות הכנפיים של ה-E195-E2 ב-1.4 מטר כדי ליצור כוח עילוי גדול יותר, יחד עם הגדלת משקל ההמראה המקסימלי בשתי טונות והרחבת טווח הטיסה בעד 830 ק"מ.

הגרסה הושקה ב-7 במרץ 2017 ואזול נתיבי אוויר ברזילאיים היה מפעילו הראשון. טיסתו הראשונה הייתה ב-29 במרץ 2017. אמבראר מתכננת להציג את האב טיפוס בסלון האווירי בפריז ביוני 2017, ולהכניס את המטוס לשירות במחצית הראשונה של 2019. המטוס יוגדל על ידי תוספת שלוש שורות מה-E195, והוא יוכל להכיל עד 144 מושבים.

### הזמנות

## מפרט

## קישורים חיצוניים

* 

## הערות שוליים

קטגוריה:מטוסי אמבראר
קטגוריה:מטוסי נוסעים
חומר פעיל

**חומר פעיל** (מאנגלית: **active ingredient**) הוא הכינוי בעולם המדע והביו-רפואה למולקולה שמוגדרת אקסוגנית לגופו של אורגניזם מסוים, כלומר שלא נוצרה בגופו, אלא בגוף של אורגניזם אחר או על ידי סינתוז במעבדה, והיא יכולה להיות מוכנסת אל גוף האורגניזם הראשון כתרופה, או כחלק מתרופה הכוללת גם חומר פעיל (או בלתי פעיל) אחד או יותר, לטיפול במחלה או בעיה.

החומר הפעיל בתרופה נותן את השפעתו בהתאם לחוק הביוכימי חוק פעילות המסה (law of mass action), לפיו רמת הפעילות של תמיסה תלויה, ככלל, ברמת החומר הפעיל שבה, כלומר, ככל שרמת החומר הפעיל בה גדול יותר, כך גדל הסיכוי שהיא תחסל או לפחות תצמצם את התופעה הבעייתית או החולי.

אם חומר פעיל אינו מוכנס לגוף אורגניזם כפי שהוא, הרי שאולי יוכנס כחלק מתרופה הכוללת גם חומרים בלתי פעילים (כגון מים, רבי סוכרים, שומנים, ועוד, המשמשים ליצירת כמוסה או טבלייה); חומרים אלה נקראים "חומרים בלתי-פעילים" משום שאינם מבצעים את הפעולה העיקרית שמבצע החומר הפעיל.

## ראו גם
* חומר טבעי
* רפואה
* רופא כללי
* נטורופתיה
* הומאופתיה

## קישורים חיצוניים

קטגוריה:ביוכימיה
קטגוריה:פרמקולוגיה
סנאי דקל מערבי

**סנאי דקל מערבי** (שם מדעי: *Epixerus ebii*) הידוע גם בשם **סנאי הדקל של אביאן** או **הסנאי הענק של טמינק** הוא מין מכרסם משבט סנאי הקרקע הענקיים. זהו מין יחיד בסוגו, אף על פי שאוכלוסיות מזרחיות (תת-המין *Epixerus ebii wilsoni*) נחשבו בעבר כמין נפרד. סנאי הדקל המערבי נמצא במערב ובמרכז אפריקה. 

בית גידולו הטבעי הוא באזורים המכונים "יערות לחים בעלי אקלים טרופי וסובטרופי" וביערות גשם. הסנאי ניזון בעיקר מפירות, זרעים וחרקים.
מין זה מצוי באפריקה המערבית ב3 אזורי תפוצה נפרדים שהחלק הראשון נופל בקונגו החלק השני בקמרון, גינאה המשוונית וגבון והחלק השלישי בחוף השנהב, גאנה, גינאה, סיירה לאון וליבריה.

## תת-מינים
*Epixerus ebii ebii
*Epixerus ebii jonesi
*Wilsoni ebii Epixerus
## קישורים חיצוניים

* סנאי דקל מערבי, באתר Mammal Species of the World

## הערות שוליים

קטגוריה:סנאיי קרקע
קטגוריה:יונקים יחידים בסוגם
קטגוריה:גינאה המשוונית: יונקים
קטגוריה:הרפובליקה של קונגו: יונקים
קטגוריה:קמרון: יונקים
קטגוריה:טקסונים שתוארו בידי קונרד יאקוב טמינק
קטגוריה:בעלי חיים שתוארו ב-1853
אלכסיי סורוקין

**אלכסיי לאונידוביץ' סורוקין** (נולד ב-5 באפריל 1972 במוסקבה) הוא מדינאי ומנהל ספורט, כיהן כמנכ"ל הוועדה המארגנת של גביע העולם בכדורגל "רוסיה-2018".

## ביוגרפיה
בשנת 1994 הוא סיים לימודיו באוניברסיטה הממלכתית של מוסקבה לימודי בלשנות ומיד לאחר מכן התקבל לעבוד במשרד החוץ של הפדרציה הרוסית, שם הוא עבד עד שנת 2000.

בשנת 2002 הוא סיים את לימודי האקדמיה הדיפלומטית של משרד החוץ (בפקולטה למשפט בינלאומי). באפריל 2004 הוא מונה לתפקיד סגן יושב ראש הוועדה (מאוחר יותר מחלקה) לתרבות גוף וספורט של עיריית מוסקבה. תפקיד שמילא עד אוגוסט 2008.

בשל תרומתו האישית להכנות לקראת אירוח גמר ליגת האלופות במוסקבה ב-18 ביולי 2008 אלכסיי סורוקין קיבל תודות והוקרה רבה מראש העיר. ב-23 ביולי 2008 הוועד המנהל של התאחדות הכדורגל הרוסית מינתה את סורוקין לתפקיד מנכ"ל ההתאחדות. הוא ניהל את עבודת ועדת "רוסיה-2018", אשר הגישה את ההצעה לאירוח אליפות העולם בכדורגל ברוסיה בשנת 2018; הוא אף נטל חלק במצגת הסופית של רוסיה שהוצגה בציריך ב-2 בדצמבר 2010. ב-30 דצמבר אותה שנה הוא עזב את ההתאחדות לכדורגל ומונה לעמוד בראש הוועדה המארגנת של גביע העולם בכדורגל "רוסיה-2018". בספטמבר 2017 נבחר כחבר במועצת פיפ"א מטעם אופ"א.

בדצמבר 2018 עבר למגזר הפרטי והוא עובד בבנק ונשאקונומבנק.

## קישורים חיצוניים

* מידע באתר האינטרנט של Gazeta.Ru
* התיק באתר Sports.Ru

## הערות שוליים

קטגוריה:פוליטיקאים רוסים
קטגוריה:מנהלים רוסים
קטגוריה:עסקני כדורגל
קטגוריה:עסקני ספורט רוסים
קטגוריה:מעוטרי עיטור ההצטיינות למען המולדת
קטגוריה:רוסים שנולדו ב-1972
עצי אשוח (סדרת סרטים)

**עצי אשוח** (ברוסית: **Ёлки**) היא סדרת סרטי קומדיה רוסיים העוסקים בסיפורים העוסקים באירועים המתרחשים לקראת כניסת השנה החדשה ומככבים בה שחקנים נודעים מהקולנוע הרוסי.

## הסרטים
### הסדרה העיקרית
#### עצי אשוח (2010)
הסרט הראשון בסדרה. יצא לאקרנים ב-16 בדצמבר 2010. בוים על ידי שישה במאים שונים. סיפור העלילה מתרחש ב-11 ערים שונות ברחבי רוסיה.
#### עצי אשוח 2 (2011)
יצא לאקרנים ב-15 בדצמבר 2011. בוים על ידי שישה במאים שונים. סיפור העלילה מתרחש ב-12 ערים שונות ברחבי רוסיה ומגולל חמישה סיפורים שונים הקשורים לערב השנה החדשה.
#### עצי אשוח 3 (2013)
הסרט יצא לאקרנים ב-26 בדצמבר 2013. הסרט נחשב לאחד מסרטי הקולנוע הפופולריים ביותר ברוסיה, לאחר שצפו בו 4.3 מיליון איש והרוויח יותר ממיליארד רובל רוסי. חוזר על התבנית הקודמת של מספר סיפורים שנושאם המרכזי סובב סביב ליל השנה החדשה.
#### עצי אשוח 1914 (2014)
יצא לאקרנים ב-25 בדצמבר 2014 ושווק בישראל בשם **יולקי 1914**.

במתכונת דומה לסרטים הקודמים, הסרט מגולל כמה סיפורים אך מתמקד למעשה באופן שבו חגגו את ליל השנה החדשה, בתקופת הצאר, בשנה הראשונה לפרוץ מלחמת העולם הראשונה ובששת החודשים הראשונים למעורבות המדינה במלחמה. הסרט מורכב משש נובלות המספרות את סיפורן של משפחות עירוניות וכפריות, עשירות ועניות בבתי אחוזה, בערים ובעיירות הקטנות של רוסיה. מהווה סרט פריקוול לסרטים האחרים בסדרה.

#### עצי אשוח 5 (2016)
יצא לאקרנים ב-22 בדצמבר 2016 ומורכב משבע נובלות המתרחשות בחמש ערים שונות, על תחנת החלל הבינלאומית ועל גבי פלטפורמת הנפט פריראזלומנאיה שנמצאת בים ברנץ. מהווה סרט המשך לסרט עצי אשוח 3. שווק בישראל תחת השם **יולקי 5**.

בשנה החדשה גיבורי הסרט ממשיכים לעשות שטויות ולקוות לנס. בוריס צריך איכשהו להחזיר את האושר המשפחתי ובשביל זה הוא מוכן לגנוב פינגווין מחברו הטוב ביותר – ז'ניה. גולשי סקי וסנובורד, שעד היום לא הצליחו להתבגר, מנהלים מרדף מטורף אחר עץ חג המולד. סבתא מניה מתחילה להשתלט על האינטרנט במטרה למצוא אהבה ישנה. פרופסור מיקטרינבורג נרגע סוף סוף, אך עכשיו הוא משתגע מקנאה. בצפון הרחוק, מהנדס הבטיחות חייב לקחת את הסיכון, ולבסוף, להצהיר על האהבה. ולפינגווין יש רק מטרה אחת: להתיישב על הביצה.

#### עצי אשוח חדשים (2017)
יצא לאקרנים ב-21 בדצמבר 2017. מגולל את קורות גיבורי הסרטים הקודמים בערב השנה החדשה, לקראת כניסת שנת 2018.

הסרט שווק בישראל תחת השם **נובי יולקי** מבלי לתרגם את השם והוקרן באולמות הקולנוע של גלובוס מקס החל מה-15 בינואר 2018.
#### עצי אשוח אחרונים (2018)
יצא לאקרנים ב-27 בדצמבר 2018. מגולל את קורות גיבורי הסרטים הקודמים בערב השנה החדשה, לקראת כניסת שנת 2019. שווק בישראל בשם "יולקי: הסוף", בבתי הקולנוע של גלובוס מקס וסינמה סיטי מ-27 בדצמבר 2018, במקביל להקרנתו ברוסיה.
#### עצי אשוח 8 (2021)
הסרט יצא לאקרנים ב־16 בדצמבר 2021 ומככבים בו פיליפ קירקורוב, אולגה בוזובה, אלכסנדר רובאק, סרגיי סבטלאקוב ואיוואן אורגנט.

### סרטי ספין-אוף
#### עצי אשוח פרוותיים (2015)
בשל הצלחתו הקופתית של עצי אשוח 3, הוחלט להפיק ספין אוף. יצא לאקרנים ב-29 בינואר 2015.

גיבורי הסרט הם שני כלבים מהעיר סמרה, פיראט ויוקו, שהבעלים שלהם היא ילדה בשם נסטיה הנשלחת להתגורר עם סבתה בסנקט פטרבורג בעוד הכלבים נשארים בבית, בדיוק כשגנבים מנסים לפרוץ לבית.

## שחקנים ודמויות ראשיות

## קישורים חיצוניים
* 

## הערות שוליים

קטגוריה:זיכיונות: סרטים וסדרות
קטגוריה:סרטים רוסיים
קטגוריה:סדרות סרטי קומדיה
סנאי אפריקני מפוספס

**סנאי אפריקני מפוספס** (שם מדעי: *Funisciurus*) המכונה גם **סנאי חבל**, הוא סוג סנאי משבט סנאי הקרקע הענקים. נמצא במערב ובמרכז אפריקה בלבד.

סנאים אפריקאים מפוספסים היו מעורבים בהפצת אבעבועות הקופים ברפובליקה הדמוקרטית של קונגו בקרב בני האדם.

## מיון
בסוג תשעה מינים:
**Funisciurus anerythrus*
**Funisciurus bayonii*
**Funisciurus carruthersi*
**Funisciurus congicus*
**Funisciurus isabella*
**Funisciurus lemniscatus*
**Funisciurus leucogenys*
**Funisciurus pyrropus*
**Funisciurus substriatus*

## קישורים חיצוניים

* סנאי אפריקני מפוספס, באתר Mammal Species of the World

קטגוריה:בעלי חיים שתוארו ב-1880
קטגוריה:טקסונים שתוארו בידי אדוארד לואי טרוסר
קטגוריה:סנאיי קרקע
Santa's Coming for Us

**Santa's Coming for Us** (בעברית: **סנטה בא אלינו**) הוא סינגל שהוקלט על ידי הזמרת האוסטרלית סיה, מתוך אלבומה השמיני ואלבום הכריסמס הראשון שלה, Everyday Is Christmas. השיר יצא לאור ב-30 באוקטובר 2017, כסינגל הראשון והפותח מתוך האלבום.

עם יציאתו נכנס השיר אל המקום הראשון במצעד השירים העכשוויים למבוגרים של בילבורד.

## רקע וכתיבה
את השיר כתבה סיה ביחד עם גרג קורסטין, שגם הפיק אותו.

## וידאו קליפ
הווידאו קליפ הנלווה שצולם עבור השיר פורסם ב-22 בנובמבר 2017, וכלל בתוכו גם את הזמרת האמריקאית קריסטן בל, שגילמה בו את הדמות הראשית. האורחים שבקליפ כוללים את דקס שפרד כבעלה של קריסטן, ג'ייבי סמוב המגלם את סנטה קלאוס, סוזן לוצ'י והנרי וינקלר המגלמים את הסבים, ואת סופיה ליליס, קיילב מק'לאפלין, וויאט אולף כילדים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי גרג קורסטין
קטגוריה:שירים שנכתבו על ידי סיה
קטגוריה:שירים שהופקו על ידי גרג קורסטין
קטגוריה:שירי חג המולד
קטגוריה:שירים על סנטה קלאוס
קטגוריה:סינגלים בהוצאת אטלנטיק רקורדס
גנאדי גרישין

**גנאדי אלכסייביץ' גרישין** (ברוסית: **Геннадий Алексеевич Гришин**; נולד ב-25 בנובמבר 1964 בעיר דנקוב שבמחוז ליפצק) הוא כדורגלן עבר סובייטי - רוסי, ששיחק בעמדת קשר בטורפדו מוסקבה ובהפועל חיפה.

## קריירה
גרישין החל את קריירת הכדורגל שלו בקבוצת מטאלורג ליפצק בשנת 1982. לאחר עונה אחת עבר לקבוצת איסקרה מהעיר סמולנסק. בשנת 1986 עבר לטורפדו מוסקבה, במדיה שיחק שבע שנים במהלכן זכה עם הקבוצה בגביע ברית המועצות ובגביע הרוסי. בשנת 1993 הוא הושאל לחצי עונה לקבוצת לייפציג הגרמנית. מגרמניה הוא עבר לישראל, שיחק עונה אחת בהפועל חיפה. בשנת 1994 שב לרוסיה, לקבוצתו הקודמת - טורפדו מוסקבה. בהמשך שיחק בקבוצות שיניק ירוסלבל וטום טומסק. בשנת 2000 חתם בקבוצת קאמאז נאברז'ניה צ'לני מליגת המשנה הרוסית. בסוף אותה שנה פרש ממשחק פעיל.

## תארים
* גביע ברית המועצות: 1986
* הגביע הרוסי : 1993

## קישורים חיצוניים

קטגוריה:קשרי כדורגל סובייטים
קטגוריה:כדורגלנים סובייטים
קטגוריה:קשרי כדורגל רוסים
קטגוריה:כדורגלנים רוסים
קטגוריה:כדורגלני מטאלורג ליפצק
קטגוריה:כדורגלני טורפדו מוסקבה
קטגוריה:כדורגלני לוקומוטיב לייפציג
קטגוריה:כדורגלני הפועל חיפה
קטגוריה:כדורגלני שיניק ירוסלבל
קטגוריה:כדורגלני טום טומסק
קטגוריה:כדורגלני קאמאז נאברז'ניה צ'לני
קטגוריה:ספורטאים זרים בגרמניה
קטגוריה:ספורטאים רוסים בישראל
קטגוריה:ספורטאים זרים בבלגיה
קטגוריה:כדורגלנים זרים בישראל
קטגוריה:רוסים שנולדו ב-1964
עונת 1934/1935 בליגת ארץ ישראל בכדורגל

**עונת 1934/1935 ב[[ליגת ארץ ישראל בכדורגל]]** (כונתה גם **ליגה א**') הייתה העונה השלישית של הליגה הבכירה בכדורגל בארץ ישראל במהלך תקופת המנדט.

הליגה הייתה הליגה הבכירה שהתקיימה בארץ ישראל בשנים אלו, ומתחתיה שיחקו בליגה ב.

העונה החלה ב-22 בדצמבר 1934 והסתיימה ב-9 במרץ 1935. על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדירוג בטבלה על פי ממוצע השערים.

במהלך העונה נתגלעו מחלוקות בין מרכזי "הפועל" ו"מכבי" מה שגרם להפסקת הליגה באמצע העונה. ההתאחדות אומנם הכריזה על הפסקת משחקי הליגה ועונה ללא אלופה, אך מרכז "הפועל" הכריז על קבוצתו בתור אלופת העונה כיוון שהובילה את הטבלה בהפרש ניכר מהשאר.

העונה הסדירה הופסקה כאשר קבוצת הפועל תל אביב הייתה במקום הראשון ועל כן הוכרזה כאלופה השנוייה במחלוקת. הכרזה זו הפכה לרשמית ומצוייה עד היום ברשימות ההתאחדות כנכונה, למרות שהליגה לא הגיעה לסיומה המלא.

בעונה זו לא היו ירידות ליגה.

## טבלת הליגה

## הערות שוליים

קטגוריה:1934 בארץ ישראל: ספורט
קטגוריה:1935 בארץ ישראל: ספורט
קטגוריה:עונות בליגה הארצית בכדורגל בארץ ישראל
קטגוריה:תחרויות כדורגל ב-1934
קטגוריה:תחרויות כדורגל ב-1935
הר ליאל

**הר לִיאֵל** או **לַיֵיל** (באנגלית: **Mount Lyall**) הוא הר הממוקם על קו פרשת המים של אמריקה, על הגבול בין פרובינציית אלברטה ופרובינציית קולומביה הבריטית שבקנדה. גובהו של ההר 2,951 מטרים מעל פני הים.

## היסטוריה
שמו של ההר ניתן לו בשנת 1917, והוא נקרא על שם הבוטנאי הסקוטי דייוויד ליאל.

## קישורים חיצוניים
* מידע גאוגרפי והיסטורי
* מידע על הר לייאל באתר peakfinder

## הערות שוליים

קטגוריה:אלברטה: הרים
קטגוריה:קולומביה הבריטית: הרים
יחסי אריתריאה – ארצות הברית

**יחסי אריתריאה–ארצות הברית** הם היחסים ההדדיים בין אריתריאה וארצות הברית.

## היסטוריה
בשנת 1942 הוקמה הקונסוליה האמריקנית בעיר אסמרה, ובשנת 1953, חתמה ממשלת ארצות הברית על ברית הגנה הדדית עם אתיופיה. ההסכם העניק לארצות הברית שליטה על הבסיס הצבאי הבריטי ליד אסמרה, ובשנות ה-60, כ-1,700 אנשי צבא אמריקנים הוצבו בבסיס ההוא. בשנת 1970, התקדמות טכנולוגית בתחום התקשורת והלווין והתקשורת גרמה לתחנת התקשורת בקאגניו להיות מיושנת יותר ויותר.

בשנת 1974, צומצם כוח האדם בבסיס באופן דרסטי, ובתחילת 1977 הודיעה ארצות הברית לאתיופיה כי בכוונתה לסגור את הבסיס ב-30 בספטמבר אותה שנה. בינתיים החמירו היחסים של ארצות הברית עם מנגיסטו, ובאפריל 1977 ביטל מנגיסטו את ברית ההגנה ההדדית משנת 1953 והורה על צמצום כוח האדם של ארצות הברית באתיופיה, כולל סגירת מרכז קאגניו לתקשורת והקונסוליה באסמרה. באוגוסט 1992 פתחה ארצות הברית מחדש את הקונסוליה באסמרה. ב-27 באפריל 1993 הכירה ארצות הברית באריתריאה כמדינה עצמאית, וב-11 ביוני אותה שנה כוננו קשרים דיפלומטיים בין המדינות.

האינטרסים של ארצות הברית באריתריאה כוללים את תהליך השלום עם אתיופיה, עידוד ההתקדמות לכינון תרבות פוליטית דמוקרטית, ותמיכה במאמצי אריתריאה בפתרון הבעיות האזוריות, וקידום הרפורמה הכלכלית.

## יחסים דיפלומטיים
ארצות הברית מחזיקה באריתריאה שגרירות באסמרה בלבד, ואילו אריתריאה מחזיקה בארצות הברית רק שגרירות בוושינגטון די. סי..

## קישורים חיצוניים

* ההיסטוריה של יחסי אריתריאה–ארצות הברית

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ליטא–צרפת

יחסי **[[ליטא]]**–**[[צרפת]]** הם היחסי החוץ בין ליטא לצרפת, אשר כוננו בשנת 1992. שתי המדינות חברות בנאט"ו ובאיחוד האירופי, וקיים שיתוף פעולה ביניהם במגוון תחומים.

## יחסים פוליטיים
היחסים הדו-צדדיים בין צרפת וליטא הם על בסיס דיאלוג פוליטי סדיר. בנובמבר 2016 אישרו שרי החוץ של שתי המדינות מפת דרכים מעודכנת של השותפות האסטרטגית הבילטרלית שנחתמה בשנת 2009, וביולי 2013 חתמו שרי הביטחון על הסכם שיתוף פעולה צבאי. צרפת תומכת במשלחת הבלטית במסגרת נאט"ו וביצעה עמה שישה סבבים רצופים מבסיס שיאולי.

## ביקורים רשמיים
במאי 1992 הנשיא פרנסואה מיטראן היה המנהיג המערבי הראשון שביקר בליטא לאחר שיקום היחסים הדיפלומטיים. הנשיא ז'אק שיראק הגיע לביקור רשמי בשנת 2001, ואילו הנשיאה הליטאית דליה גריבאוסקאיטה התקבלה בפרלמנט הצרפתי על ידי נשיא צרפת בספטמבר 2009. ראש הממשלה הצרפתי פרנסואה פילון ביקר בווילנה בספטמבר 2011.

## יחסים כלכליים
צרפת היא המשקיעה ה-11 בליטא (378 מיליון אירו), וארבעים חברות צרפתיות פועלות בליטא, ומעסיקים כ-3500 אנשים. נפח המסחר הגיע ל-1.1 מיליארד אירו בשנת 2016.

## שיתוף פעולה תרבותי
ליטא היא משקיפה בארגון לה פרנקופוני משנת 1999, וצרפתית היא השפה הרביעית הנלמדת, ובית הספר התיכון הצרפתי הבינלאומי בווילנה חווה עלייה מתמדת במספר התלמידים. כמו כן, קיימות שותפויות אוניברסיטאיות במשפטים ובמדעי המדינה בין אוניברסיטת רומריס לאוניברסיטת וילנה.

## יחסים דיפלומטיים
ליטא מחזיקה בצרפת שגרירות בפריז ו-4 קונסוליות בליון, מרסיי, רואן וטרואה. מאידך, צרפת מחזיקה בליטא שגרירות בווילנה ו-2 קונסוליות בקלייפדה וקובנה.

## קישורים חיצוניים

* יחסי צרפת-ליטא באתר משרד החוץ הצרפתי 

## הערות שוליים

קטגוריה:ערכים ללא קטגוריות פיזיות - יחסי חוץ
LineageOS

**לִינִיאֶג' אוֹ אֵס** (באנגלית: **LineageOS**) היא רום אנדרואיד ומערכת הפעלה חופשית בקוד פתוח מבוססת אנדרואיד הממשיכה את פרויקט CyanogenMod שפיתוחו פסק בדצמבר 2016. מערכת זו מציעה אפשרויות התאמה אישית נרחבות לצד חוויית הממשק המקורית של אנדרואיד, כמו של מכשירי הנקסוס והפיקסל. המערכת תומכת רשמית במאות טלפונים חכמים ומחשבי לוח ומותקנת על מעל ל-4 מיליון מכשירים פעילים, נכון לספטמבר 2021.

כמה מהתכונות העיקריות שמציעה LineageOS הן ביצועים טובים לצד חיסכון בסוללה, שינוי ערכות נושא והתאמה אישית נרחבת של מערכת ההפעלה. LineageOS ידועה בשיפור ביצועי המעבד והסוללה במכשירים עליהם היא מותקנת ביחס להפצות אנדרואיד רשמיות של יצרני המכשירים בשל צמצום משמעותי של "נופחות" (יישומים המותקנים מראש – Bloatware), אפשרות נרחבת לשליטה על צריכת החשמל ושימוש במנהלי התקנים מעודכנים במערכת.

## היסטוריה

זמן קצר לאחר הצגת הטלפון החכם HTC Dream בספטמבר 2008, התגלתה שיטה להשיג הרשאות מנהל (או בשפה המקצועית "רוט") למערכת ההפעלה אנדרואיד. בעזרת ההרשאות וגישת הקוד הפתוח של מערכת ההפעלה, ניתנה האפשרות לשנות את גרסתה המקורית של מערכת ההפעלה ולעצב אותה כרצון המשתמש.

בשנים שלאחר מכן, מספר גרסאות מותאמות אישית של מערכת ההפעלה אנדרואיד פותחו והופצו על ידי מפתחי אנדרואיד נלהבים למכשיר "Dream". אחת מן הגרסאות, שפותחה על ידי משתמש המכונה "JesusFreke", נעשתה פופולרית בקרב משתמשי המכשיר. באוגוסט 2009 המפתח הפסיק לפתח את הגרסה שלו. המפתח הציע למשתמשים לעבור לגרסה חדשה המבוסס על עבודתו, שנוצרה על ידי מפתח בסמסונג בשם סטיב קונדיק שכינויו ברשת הוא Cyanogen.

הפופולריות של CyanogenMod עלתה במהירות, וקהילה קטנה של מפתחים אשר נקראו "צוות CyanogenMod" החלו לתרום לפיתוח. בתוך מספר חודשים, זינק מספר המכשירים המריצים את המערכת, והיא נהפכה במהירות לאחד הרומים הנפוצים ביותר בקרב משתמשי אנדרואיד.

ב-24 בדצמבר 2016 הודיעה חברת Cyanogen על הפסקת הפיתוח של הרום. ומפתחי הפרויקט CyanogenMod הגיעו להסכמה שהפיתוח הפרויקט ימשיך תחת שם חדש **LineageOS**.

## פיתוח
הקוד של פרויקט LineageOS נמצא במאגרי גיט והמאגרים מאוחסנים בגיטהאב. כמו כן פרויקט LineageOS משתמש במערכת גריט לסקירת הקוד הנתרם לפרויקט, מערכת JIRA לדיווחי באגים ומערכת Wiki לתמיכה. לכל מכשיר הנתמך רשמית יש מפתח האחראי על תחזוקתו, ולרוב המכשירים ישנו דיון בקהילת המפתחים XDA שם ניתן למצוא את פרטי המפתחים ליצירת קשר, העלאת רעיונות, שאלות ופתרונות.

למערכת שני ערוצי הפצה:
* לילי (Nightly) – בנייה אוטומטית פעם בשבוע, הם נקראות כך מכיוון שבתחילה היו נבנות מדי לילה
* שחרור (Release) – יציב לאחר בדיקות

החל מ-2020 כל הגרסאות המופצות הן ליליות ולא גרסאות שחרור.

## הורדה והפצה
LineageOS מוצעת להורדה למגוון מכשירים בהפצה רשמית באתר הרשמי של הפרויקט. לשם התקנה ניתן לעשות שימוש באימג' השחזור Team Win Recovery Project.

## קישורים חיצוניים

* 

* פירוט השינויים לפי גרסה

## הערות שוליים

קטגוריה:אנדרואיד
קטגוריה:תוכנה חופשית
יחסי דנמרק–ליטא

**יחסי דנמרק–ליטא **הם יחסי החוץ בין ממלכת דנמרק וליטא. שתי המדינות הם חברי האיחוד האירופי ונאט"ו, והיחסים בין שתי המדינות כוננו ב-24 באוגוסט 1991.

## יחסים מדיניים
מאז העצמאות של ליטא, דנמרק נתנה לליטא תמיכה פוליטית, כלכלית ומוסרית. דנמרק תמכה גם בליטא בקבלתה לאיחוד האירופי ולנאט"ו. בין השנים 1990–2003, דנמרק תרמה לליטא כמיליארד דולר.

## שיתוף פעולה כלכלי
בשנת 2006, היצוא הדני לליטא הסתכם בכ-442 מיליון אירו, ואילו היבוא מליטא הסתכם בכ-469 מיליון אירו. חברות דניות רבות הקימו חברות בת בליטא.

## שיתוף פעולה ביטחוני
מאז 1991, דנמרק וליטא משתפות פעולה בתחום ההגנה הצבאית. לליטא יש הסכם הגנה ושיתוף פעולה עם דנמרק, והצבאות הליטאי והדני פועלים יחד בקוסובו, עיראק ואפגניסטן.

## ביקורים רשמיים
ב-2 במאי 2003 נשיא ליטא רולנדס פקסס ביקר בדנמרק, ואילו ב-2 במאי 2005, ושוב ב-9 באפריל 2008, ראש ממשלת דנמרק אנדרס פוג ראסמוסן ביקר בליטא.

## קישורים חיצוניים
* שגרירות דנמרק בליטא
* יחסים כלכליים.

## הערות שוליים

קטגוריה:ערכים ללא קטגוריות פיזיות - יחסי חוץ
רופוס ג'ונס (שחקן)

**רופוס ג'ונס** (באנגלית: **Rufus Jones**; נולד ב-17 במאי 1975) הוא שחקן אנגלי.

## ביוגרפיה
ג'ונס נולד בלונדון ולמד בלטימר אפר סקול ולמד אנגלית באוניברסיטת קיימברידג'.

תחילת הקריירה של ג'ונס הייתה עם החבורה הקומית "Dutch Elm Conservatoire".

בטלוויזיה הוא מוכר מהופעתו בתפקיד דוקטור פוגרטי בסדרה זוכת הפרסים של ג'וליה דייוויס "האנדרבי", בתפקיד דייוויד וילקס בסדרה הקומית "W1A", ובדמות מיילס מוליסון במיני-סדרה "כיסא פנוי" של ה-BBC. ג'ונס גילם את דמותו של טרי ג'ונס בסרט הקומדיה "Holy Flying Circus" שהיה מועמד לפרס באפט"א, וקוזמו בדרמה הקומית "Stag", ואת טום בסדרה "Camping" של ג'וליה דייוויס.

תפקידים נוספים של ג'ונס היו בסדרה "מונגרלס" בה דיבב את נלסון השועל, בסדרה "ויליאם וסינקלר", בתפקיד אורח בסדרה "אפיזודס", בתוכנית הקומית "It's Kevin", בסדרה "האנשים הלא נכונים", בעונה השנייה של "Fresh Meat", בסדרה הקומית "Toast of London", בסדרות "בית השוטים", "ניצבים", "Lead Balloon", "פיפ שואו", "Crooked House", "מרק אהבה", "Katy Brand's Big Ass Show", "הדשא הירוק יותר", "המשפחה שלי", "Losing It", ו-"Secret Smile". ב-2011 שיחק ג'ונס בסרט הטלוויזיה "לפלנד" של ה-BBC.

ב-2013 זכה להכרה כששיחק בתפקיד ניק אדוארדס בסיטקום "Bob Servant" של ניל פורסיית ששודר בערוץ BBC Four.

ג'ונס כתב עבור התוכניות "Angelos Epithemiou", "מיטשל & וב", הסדרה "Fur TV" של ערוץ MTV, "ג'ון קאלשו" ואחרים. הוא היה יועץ לסדרה של ערוץ E4 "קרדינל ברנס".

ג'ונס הופיע כקריין וכמדבב בפרסומות רבות ובמשחקי וידאו כגון "Fable III", "Killzone", ו-"Xenoblade Chronicles". ב-2016 הצטרף לצוות המדבבים של הסדרה "תומס הקטר וחברים" בתפקיד  (בדיבוב העברי: סקוטמן).

ב-2016 שיחק ג'ונס בתפקיד קולסון במותחן הפסיכולוגי "The Ghoul" בבימויו של גארת' טאנלי. עוד באותה שנה כיכב בתפקיד ריצ'רד בהפקה של המחזה "Dead Funny" בתיאטרון וודוויל בלונדון.

## פילמוגרפיה

## פרסים ומועמדויות
ב-2005 היה ג'ונס מועמד לפרס פרייר יחד עם קבוצת שחקני המערכונים "Dutch Elm Conservatoire".

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:מדבבים בריטים
קטגוריה:אנגלים שנולדו ב-1975
אורלי אלקלעי

**אורלי אלקלעי** היא עיתונאית ישראלית המשמשת כתבת פלילים בתחנת הרדיו כאן ב' ובערוץ הטלוויזיה כאן 11 במסגרת תאגיד השידור הציבורי.

## ביוגרפיה
אורלי אלקלעי נולדה בחדרה ולמדה במגמת ספרות בתיכון חדרה. בילדותה כתבה בעיתון "דבר לילדים" ולאחר מכן, הייתה כתבת נוער ב"מעריב לנוער". את שירותה בצה"ל עשתה כמש"קית ח"ן וכמש"קית ת"ש.

את דרכה התקשורתית החלה בשנת 1993 ברשת ב' של קול ישראל, ככתבת ספורט ושדרית קווים בתוכנית "שירים ושערים", שדרית בליגת בתי ספר בטלוויזיה החינוכית, שדרית קווים במשחקי כדורסל בערוץ הראשון, ומגישת יומני חדשות ואקטואליה בתחנת "הגל הבטוח", שהופעלה על ידי קול ישראל. אלקלעי הייתה מהנשים הראשונות בישראל ששידרו שידורי ספורט. בהמשך מונתה ככתבת הפלילים של רשת ב' באזור הצפון, סיקרה במקביל את התחום המוניציפלי ושימשה בנוסף כתבת לענייני משטרה בשנה האחרונה לפעולתה של רשות השידור. ככתבת, חשפה את פרשת הרב יעקב דויטש שהורשע בתקיפת נערים ונידון למאסר, וחשיפת פרשת השוטרים הנוקמים. היא סיקרה, בין היתר, את אירועי אוקטובר 2000, האינתיפאדה השנייה, אסון הכרמל, רצח תאיר ראדה, ומשפטו של רומן זדורוב שהורשע ברציחתה. בשנת 2004 זכתה בפרס רשות השידור על שם אילן רועה.

בשנת 2017 החלה לשמש במסגרת תאגיד השידור הציבורי כתבת פלילים באזור הצפון, בתחנת הרדיו כאן ב' ובערוץ הטלוויזיה כאן 11.

לאלקלעי תואר ראשון במדע המדינה ויחסים בינלאומיים מאוניברסיטת תל אביב. מתגוררת בחדרה.

## הערות שוליים

קטגוריה:בוגרות אוניברסיטת תל אביב
קטגוריה:בוגרות תיכון חדרה
קטגוריה:בוגרי תיכון חדרה
קטגוריה:בוגרי אוניברסיטת תל אביב
קטגוריה:כתבים פליליים
קטגוריה:סגל כאן ב'
קטגוריה:סגל תאגיד השידור הישראלי - שידורי הטלוויזיה
קטגוריה:סגל קול ישראל
קטגוריה:עיתונאיות ישראליות
קטגוריה:עיתונאים ישראלים
קטגוריה:שדרני רדיו ישראלים
קטגוריה:שדרניות ספורט ישראליות
קטגוריה:שדרניות רדיו ישראליות
קטגוריה:שירים ושערים
קטגוריה:משפחת אלקלעי
קטגוריה:זוכי הפרס להצטיינות עיתונאית ע"ש אילן רועה
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
ג'יג'י פרנאנדס

**ביאטריס "ג'יג'י" פרנאנדס** (בספרדית: **Beatriz "Gigi" Fernández**; נולדה ב-22 בפברואר 1964) היא טניסאית עבר אמריקאית ממוצא פוארטו-ריקני. היא אחת מהטניסאיות הבולטות בעולם בשנות ה-90, במשחקי זוגות נשים. היא זכתה ב-17 תחרויות גראנד סלאם לזוגות נשים וסך הכול זכתה ב-68 טורנירים. בשנת 1992 ו-1996 היא זכתה במדליית זהב אולימפית לזוגות נשים לצד מרי ג'ו פרנאנדס. בשנים 1991, 1993, 1994 ו-1995 היא דורגה מס' 1 בעולם בתחרויות זוגות נשים.

## קריירה
ג'יג'י פרנאנדס החלה לשחק טניס בגיל שבע. כבר בגיל 15 היא ייצגה את פוארטו ריקו במשחקים רשמיים ובשנת 1982 זכתה במדליית זהב. בשנת 1982 היא עברה לארצות הברית ללימודים ובהמשך החלה לייצג את ארצות הברית.

בתחרויות ליחידות היא הגיעה רק למקום ה-17 בעולם. בתחרויות לזוגות נשים היא זכתה להצלחה גדולה. רוב הזכיות היו לצד נטליה זברבה, לרבות תואר גראנס סלאם לזוגות נשים.

בתחרויות לזוגות מעורבים היא הגיעה מספר פעמים לגמר תחרות גראנס סלאם, אך הפסידה.

היא שיחקה בנבחרת גביע הפדרציה של ארצות הברית ובשנת 1990 זכתה בגביע.

## חיים אישיים
הוריה של פרנאנדס הם טוטו פרנאנדס, רופא מוכר בפוארטו ריקו, וביאטריס פרנאנדס. בן דודה הוא השחקן המפורסם חוזה פרר.

לאחר הפרישה היא החלה לעסוק באימון. היא הייתה מאמנת של שחקניות הכוללות את ליזה ריימונד, סמנתה סטוסור ורנה סטאבס. היא אימנה את סטוסור כאשר היא זכתה באליפות הגרנד סלאם הראשונה שלה באליפות ארצות הברית הפתוחה ב-2005 עם ליזה ריימונד. היא גם אימנה את נבחרת פוארטו ריקו ואת אוניברסיטת דרום פלורידה.

היא קיבלה תואר בפסיכולוגיה מאוניברסיטת דרום פלורידה ב-2003 ותואר במנהל עסקים מבית הספר קראמר לעסקים במכללת רולינס. היא אמם של התאומים קרסון חביאר ומדיסון ג'יין ובת זוגה של שחקנית הגולף לשעבר ומנהלת התאחדות הגולף לנשים וה-WWE לשעבר ג'יין גדס.

## גמרים של גראנד סלאם זוגות נשים

## סיכום השתתפות בגראנד סלאם - זוגות נשים

## קישורים חיצוניים

קטגוריה:מהגרים מפוארטו ריקו לארצות הברית
קטגוריה:טניסאיות אמריקאיות
קטגוריה:טניסאיות זוכות אליפות אוסטרליה הפתוחה
קטגוריה:טניסאיות זוכות אליפות צרפת הפתוחה
קטגוריה:טניסאיות זוכות אליפות וימבלדון
קטגוריה:טניסאיות זוכות אליפות ארצות הברית הפתוחה בטניס
קטגוריה:אלופות אולימפיות אמריקאיות: טניס
קטגוריה:טניסאיות להט"ביות
קטגוריה:ספורטאים להט"בים אמריקאים
קטגוריה:בוגרי אוניברסיטת דרום פלורידה
קטגוריה:בוגרי מכללת רולינס
קטגוריה:אמריקאיות שנולדו ב-1964
קטגוריה:אמריקאים שנולדו ב-1964
מגדל על הגדה

**מגדל על הגדה** (ברוסית: **Башня на Набережной**) הוא קומפלקס של שלושה בניינים בגובה שונה שנמצא במוסקבה סיטי, מרכז העסקים הבינלאומי של מוסקבה.

הקומפלקס כולל שלושה בניינים:
* מגדל "A": מתנשא לגובה 85 מטר וכולל 17 קומות
* מגדל "B": מתנשא לגובה 127 מטר וכולל 27 קומות
* מגדל "C": מתנשא לגובה 268 מטר וכולל 59 קומות

בקומה הראשונה של מגדל "B" נמצאת מסעדת Ash

## קישורים חיצוניים

* 

קטגוריה:מוסקבה סיטי
קטגוריה:מוסקבה: גורדי שחקים
Craigievar Express

ה**קרייגיבר אקספרס** (**Craigievar Express**) הייתה מכונית  בתצורת תלת-אופן, שהורכב בה מנוע קיטור. היא נבנתה בידי אנדרו 'פוסטי' לוסון (Andrew 'Postie' Lawson), ששימש דוור בין השנים 1895–1897, בטירת קרייגיבר ,  כ-9.7 ק"מ דרומית לכפר אלפורד  במחוז אברדינשייר בסקוטלנד.

המכונית הוצגה ב-26 ביוני 1897.

## נתונים טכניים
* מנוע המכונית היה משומש, ונלקח ממנסרה

* מיקום המנוע והדוד נבנה במרכז הרכב, בקדמת מושב הנהג

* מסגרת הרכב בנויה מעץ

* 3 הגלגלים בנויים מעץ

* הבלם של גלגלי השיניים פעל על המנוע, ובעקבות העקרונות של מערכת הבלמים של עגלת הסוסים (נעלי הבלמים מחוברות למנוף), הוחל הבלם גם על שולי הגלגלים האחוריים

* בונה המכונית, אנדרו לוסון, הציג אותה עד שנת 1934 בירידים. הוא נפטר בשנת 1937.

## ראו גם
* מנוע קיטור
* תלת-אופן
## לקריאה נוספת
* דגם "Craigievar Express" (virtualsteamcarmuseum.org/makers/craigievar_express_postie_lawson)
* דגם "Craigievar Express" - תמונה (3wheelers.com/craigievar)

## קישורים חיצוניים
* 
## הערות שוליים

קטגוריה:דגמי מכוניות שהושקו ב-1897
קטגוריה:מכוניות קבריולה
קטגוריה:מכוניות מנוע קיטור
קטגוריה:מכוניות מנוע מרכזי
קטגוריה:מכוניות בריטיות
מספר כמעט ראשוני

בתורת המספרים, מספר טבעי ייקרא **מספר כמעט ראשוני** (באנגלית: Almost prime) אם יש קבוע *K* גדול מ-1 כך שלמספר יש לכל היותר *K* גורמים ראשוניים. מספר כמעט ראשוני *n* יסומן *P<sub>r</sub>* אם ורק אם מספר הגורמים הראשוניים של *n*, כאשר הם נספרים בהתאם לריבוי שלהם, הוא לכל היותר *r*. מספר טבעי ייקרא **מספר k - כמעט ראשוני** אם יש לו בדיוק *k* גורמים ראשוניים, כאשר הם נספרים בהתאם לריבוי שלהם. באופן יותר פורמלי, מספר טבעי *n* הוא מספר k - כמעט ראשוני אם ורק אם *Ω(n) = k* כאשר  (Ω(*n* הוא  המספר הכולל של גורמים בפירוק לגורמים ראשוניים:

\Omega(n) := \sum a_i \qquad\mbox{if}\qquad n = \prod p_i^{a_i}.

על כן מספר טבעי הוא מספר ראשוני אם ורק אם הוא מספר 1-כמעט ראשוני, וחצי-ראשוני אם ורק אם הוא מספר 2-כמעט ראשוני. אוסף כל המספרים ה-*k*-כמעט ראשוניים מסומן בדרך כלל *P**k*. המספר ה-k כמעט ראשוני הקטן ביותר הוא 2<sup>''k''</sup>. המספרים ה-*k* כמעט ראשוניים הראשונים הם:
:

המספר (&pi;*k*(*n* של מספרים טבעיים הקטנים או שווים ל-*n* שלהם לכל היותר *k* מחלקים ראשוניים (לא בהכרח זרים) הוא אסימפטוטי ל-:

 \pi_k(n) \sim \left( \frac{n}{\log n} \right) \frac{(\log\log n)^{k-1}}{(k - 1)!},

תוצאה ששוערה לראשונה על ידי גאוס ב-1797 והוכחה לראשונה על ידי אדמונד לנדאו ב-1901.

## קישורים חיצוניים
* 

קטגוריה:מספרים ראשוניים
אירטון ופרי - תלת אופן חשמלי

**אירטון ופרי - תלת אופן חשמלי** (באנגלית: **Ayrton & Perry Electric Tricycle**) הוא רכב חשמלי מונע מצבר, בתצורת תלת אופן, שיוצר באנגליה, בשנת 1882 על ידי 2 הפרופסורים "William Edward Ayrton" ו-"John Perry."

הדגם הוצג לראשונה באוקטובר 1882, בנסיעה ברח' קווין ויקטוריה בלונדון.

## אירטון ופרי - תלת אופן חשמלי

* תלת אופן: גלגל קדמי זעיר, 2 גלגלים אחוריים סימטריים - גדולים
* דגם פתוח
* מנוע חשמלי
* הסוללות היו מסודרות על לוח מתחת למושב

## תמונות

קובץ:Elektrisches Tricycle 2.jpg | אירטון ופרי - תלת אופן חשמלי 
קובץ:Ayrton & Perry 1881 schräg.JPG | אירטון ופרי - תלת אופן חשמלי 


## ראו גם
* רכב חשמלי מונע מצבר
* תלת אופן
* ברסי אלקטריק קב

## קישורים חיצוניים

## הערות שוליים

קטגוריה:רכב חשמלי מונע מצבר
קטגוריה:דגמי מכוניות שהושקו ב-1882
קטגוריה:מכוניות מיקרו
קטגוריה:מכוניות קבריולה
קטגוריה:מכוניות בריטיות
מלחמת וייטנאם (מיני-סדרה)

**מלחמת וייטנאם** היא מיני סדרה בת 10 פרקים משנת 2017 העוסקת במלחמת וייטנאם. הסדרה הופקה עבור רשת הטלוויזיה האמריקאית PBS ובוימה על ידי קן ברנס ולין נוביק. הפרק הראשון של הסדרה שודר בארצות הברית ב-17 בספטמבר 2017.

## הפקה
את הסדרה הפיקו קן ברנס ולין נוביק, ששיתפו בעבר פעולה במספר פרויקטים דוקומנטריים, למשל "The War", מיני סדרה משנת 2007 אשר עסקה בקורות מלחמת העולם השנייה והשפעתה על החברה האמריקאית. בשנת 1990, ביים ברנס את סדרת הטלוויזיה התיעודית "The Civil War" אשר עסקה במלחמת האזרחים האמריקנית וזכתה בפרסים רבים.

במהלך עבודת התחקיר על הסדרה, שארכה כשש שנים, אספו תחקירני הסדרה קטעי ארכיון כתובים ומצולמים ב-13 מדינות, עברו על כמאה אלף צילומי סטילס (מתוכם השתמשו ב–1,500 בסדרה) ועל כ-1,500 שעות של קטעי וידאו. בסך הכול, ארכה הפקת הסדרה כעשר שנים בעלות בעלות של 30 מיליון דולר.

כחלק מתהליך ההפקה, קיימו התחקירנים ראיונות עם כאלף אנשים. לאחר סיום סבב הראיונות, שולבו בסדרה ראיונות עם 79 אנשים, בהם לוחמים לשעבר שנטלו חלק במלחמה, הן מהצד האמריקאי והן מהצד הווייטנאמי. כמו כן רואיינו אזרחים וייטנאמים מהצפון ומדרום המדינה שחלקו את חוויותיהם. ברנס ונוביק נמנעו באופן מכוון משילוב מרואיינים מפורסמים ובעלי שם, דוגמת הנרי קיסינג'ר, ג'ון מקיין, על אף מעורבותם במלחמה. הסיבה לכך היא רצונם של הבמאים לתת נקודת מבט אישית של המלחמה כפי שחוו אותה הלוחמים והאזרחים הפשוטים. יחד עם זאת, הסדרה משלבת צילומים רבים של שני האישים מתקופת המלחמה, כולל הסרטון שצפון וייטנאם פרסמה של מקיין בשבי.

## שידורים וגרסאות
בארצות הברית שודרו הפרקים בערוץ PBS באורך המלא, כאשר כל פרק נמשך בין 1:22 לבין 1:54 שעות. בממלכה המאוחדת שודרה הסדרה בערוץ BBC בגרסה מקוצרת, במשך של 55 דקות לכל פרק.

בישראל שודרה הגרסה המקוצרת של הסדרה, בתחילה בערוץ yes דוקו החל מ-3 בדצמבר 2017, ובהמשך בערוץ כאן 11, החל מ-28 ביולי 2018.

## פרקים
בסדרה עשרה פרקים באורך כולל של 17 שעות ו-25 דקות.

## קישורים חיצוניים
* 

* 

## הערות שוליים

קטגוריה:מיני-סדרות טלוויזיה
קטגוריה:מלחמת וייטנאם בתרבות
קטגוריה:סדרות טלוויזיה אמריקאיות שעלו לשידור בשנת 2017
ולדה קאטיץ'

**ולדה קאטיץ**' (ברוסית: **Влада Kaтич**; נולדה ב-14 במרץ 1989) היא טניסאית ישראלית-אוזבקית, אלופת ישראל בטניס ביחידות ובזוגות לשנת 2017. מדורגת (נכון לדצמבר 2019) במקום 631 בעולם. ייצגה מקצועית גם את מולדתה, אוזביקסטן.

## קורות חיים
נולדה בשם **ולדה אקשיברובה** (ברוסית: Влада Екшибарова) נולדה בטשקנט שבאוזביקסטן הסובייטית, לאם יהודייה. בגיל 7 החלה לשחק טניס בעצת אביה, שהחל לשמש כמאמנה.
בשנת 2004 החלה את קריירת הטניס המקצועית שלה שבמהלכה זכתה בשמונה תוארי יחידים בטורנירי ITF, וב-12 תוארי זוגות.

ביולי 2008 הגיעה לדירוג השיא שלה 352 בעולם. באותה תקופה הפסיקה להתאמן תחת הדרכתו של אביה, ושיחקה במשך כ-7–8 שנים בסבב ללא מאמן אישי.

ביוני 2016 עלתה לישראל, החלה להתאמן עם קוסטה מילר, וזכתה בטורניר עכו.

באוגוסט 2017 זכתה בטורניר הפיוצ'ר באיסטנבול לאחר שניצחה במשחק הגמר 2:6, 1:6 את דנה קרמר מגרמניה.

בדצמבר 2017 זכתה באליפות ישראל בטניס כשניצחה בגמר בתוצאה 7:6, 5:4, את דניז חזניוק שפרשה כאשר לאקשיברובה הייתה נקודת משחק. היא גם זכתה באליפות ישראל בזוגות יחד עם מאיה טחן לאחר ניצחון בגמר על שון לוצקי וניקול נדל 3:6, 3:6.

בדצמבר 2018 היא הפסידה לחזניוק (שלבסוף זכתה באליפות) בחצי גמר אליפות ישראל בטניס בשלוש מערכות.

בדצמבר 2019 הפסידה בגמר אליפות ישראל לשלי ברזניאק בשתי מערכות.

קאטיץ' שיחקה בנבחרת אוזבקיסטן  בגביע הפדרציה, ובנובמבר 2017 אושרה בקשתה לייצג את ישראל במסגרת נבחרת גביע הפדרציה של ישראל.

### חיים אישיים
נשואה למאמנה הסרבי, דג'אן קאטיץ'.

## קישורים חיצוניים

* איגוד הטניס - שחקנית חיזוק: סיפורה של הטניסאית החדשה של ישראל, באתר איגוד הטניס הישראלי
* 

## הערות שוליים

קטגוריה:ספורטאים יהודים אוזבקים
קטגוריה:ספורטאיות אוזבקיות
קטגוריה:טניסאיות יהודיות
קטגוריה:אלופות ישראל בטניס
קטגוריה:ישראליות ילידות אוזבקיסטן
קטגוריה:ישראלים ילידי אוזבקיסטן
קטגוריה:עולות בשנות ה-2010
קטגוריה:עולים בשנות ה-2010
קטגוריה:ישראליות ילידות ברית המועצות
קטגוריה:ישראליות שנולדו ב-1989
קטגוריה:ישראלים שנולדו ב-1989
.sd

**sd.** היא סיומת האינטרנט הלאומית של שמות המתחם (domain name) של אתרי אינטרנט הרשומים בסודאן, הסיומת הושקה בשנת 1997. שמות המתחם והסיומות מנוהלות על ידי ארגון 'Sudan Domains Registry' והוא נמצא תחת סמכותו של הארגון 'Sudan Internet Society'. מאז עצמאותה של דרום סודאן, היא ממשיכה להשתמש בסיומת זו עד אשר הסיומת ss. תהפוך מבצעית.

## סיומות אינטרנט משניות
***com.sd.** - חברות מסחריות
* **net.sd.** - ספקי שירותי אינטרנט
* **org.sd.** - ארגונים סודנים מהמגזר השלישי
* **edu.sd.** - אוניברסיטאות ומכללות בסודאן
* **med.sd.** - רפואה
* **tv.sd.** - ערוצי טלוויזיה ותקשורת אלקטרונית
* **gov.sd.** - אתרי משרדים ממשלתיים
* **info.sd.** - עיתונים, מידע ותקשורת

## קישורים חיצוניים

* 
* 
* 

קטגוריה:סודאן: כלכלה